Svarbus teisinis pranešimas

|

52007PC0656

Pasiūlymas Tarybos sprendimas dėl principų, prioritetų ir sąlygų, įvardytų Europos partnerystėje su Albanija, panaikinantis Sprendimą 2006/54/EB  /* KOM/2007/0656 galutinis */

	[pic] | EUROPOS BENDRIJŲ KOMISIJA |Briuselis, 6.11.2007KOM(2007) 656 galutinisPasiūlymasTARYBOS SPRENDIMASdėl principų, prioritetų ir sąlygų, įvardytų Europos partnerystėje su Albanija, panaikinantis Sprendimą 2006/54/EB(pateikta Komisijos)AIŠKINAMASIS MEMORANDUMAS2003 m. birželio 19–20 d. Salonikų Europos Vadovų Taryba patvirtino „Salonikų darbotvarkę Vakarų Balkanams“, kurioje Europos partnerystės numatytos kaip priemonė Vakarų Balkanų šalių Europos perspektyvai įgyvendinti.Remdamasi 2005 m. lapkričio 9 d. Komisijos pateiktu pasiūlymu, 2006 m. sausio 30 d. Taryba patvirtino persvarstytą Europos partnerystę su Albanija. Partnerystėse numatyti trumpalaikiai ir vidutinės trukmės prioritetai. Tikimasi, kad šalys trumpalaikius prioritetus įgyvendins per vienerius dvejus metus.Todėl Komisija mano esant tikslinga teikti pasiūlymą dėl atnaujintos Europos partnerystės su Albanija. Ši atnaujinta Europos partnerystė pagrįsta 2004 m. kovo 22 d. Tarybos reglamento (EB) Nr. 533/2004 nuostatomis ir joje atsižvelgiama į naujus įvykius, aprašytus 2007 m. pažangos ataskaitoje. Joje pateikiami trumpalaikiai ir vidutinės trukmės šalies pasirengimo tolesnei integracijai į Europos Sąjungą prioritetai.Siekdamos tinkamai įgyvendinti Europos partnerystę, kompetentingos Albanijos valdžios institucijos turėtų parengti planą su tvarkaraščiu ir konkrečiomis priemonėmis, kuriomis Albanija ketina siekti šio tikslo. Komisija reguliariai stebės prioritetų įgyvendinimą.Europos partnerystės prioritetai sudaro Bendrijos finansinės paramos, kuri ir toliau bus teikiama pagal atitinkamas finansines priemones, visų pirma pagal 2006 m. liepos 17 d. Tarybos reglamentą (EB) Nr. 1085/2006, nustatantį Pasirengimo narystei pagalbos priemonę (IPA), programavimo pagrindą.Siūlomas Tarybos sprendimas neturi finansinio poveikio. Atsižvelgdama į tai, kas išdėstyta pirmiau, Komisija ragina Tarybą priimti pridedamą Tarybos sprendimo pasiūlymą.PasiūlymasTARYBOS SPRENDIMASdėl principų, prioritetų ir sąlygų, įvardytų Europos partnerystėje su Albanija, panaikinantis Sprendimą 2006/54/EBEUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į 2004 m. kovo 22 d. Tarybos reglamentą (EB) Nr. 533/2004 dėl Europos partnerysčių steigimo stabilizavimo ir asociacijos proceso metu[1], su pakeitimais, ypač į jo 2 straipsnį,atsižvelgdama į Komisijos pasiūlymą,kadangi:(1) 2003 m. birželio 19–20 d. Salonikuose posėdžiavusi Europos Vadovų Taryba patvirtino Europos partnerystes kaip priemonę Vakarų Balkanų šalių Europos perspektyvai įgyvendinti.(2) Reglamente (EB) Nr. 533/2004 numatyta, kad Taryba nusprendžia dėl partnerystėse bei visuose paskesniuose pakeitimuose nustatytinų principų, prioritetų ir sąlygų. Jame taip pat numatyta, kad tolesnė Europos partnerysčių priežiūra užtikrinama pagal stabilizavimo ir asociacijos procesą sukurtų mechanizmų sistema, visų pirma metinėmis pažangos ataskaitomis.(3) 2006 m. sausio 30 d. Taryba patvirtino antrąją Europos partnerystę su Albanija[2].(4) Komisijos dokumente „Plėtros strategija ir pagrindiniai 2006–2007 m. uždaviniai“ nurodyta, jog partnerystės bus atnaujintos 2007 m. pabaigoje.(5) 2006 m. birželio 12 d. Taryba priėmė Reglamentą (EB) Nr. 1085/2006, nustatantį Pasirengimo narystei pagalbos priemonę (IPA)[3], kuriuo atnaujinamas finansinės paramos narystės siekiančioms šalims pagrindas.(6) Todėl tikslinga priimti pataisytą Europos partnerystę, kuria būtų persvarstoma ir papildoma dabartinė partnerystė siekiant nustatyti atnaujintus tolesnio darbo prioritetus, remiantis Albanijos pasirengimo tolesnei integracijai į Europos Sąjungą 2007 m. pažangos ataskaitos išvadomis.(7) Siekiant pasirengti tolesnei integracijai į Europos Sąjungą, kompetentingos Albanijos valdžios institucijos turėtų parengti planą su tvarkaraščiu ir konkrečiomis priemonėmis, kuriomis įgyvendinami šios Europos partnerystės prioritetai.(8) Todėl Sprendimas 2006/54/EB turėtų būti panaikintas,NUSPRENDĖ:1 straipsnisEuropos partnerystės su Albanija principai, prioritetai ir sąlygos yra išdėstyti priede.2 straipsnisEuropos partnerystės įgyvendinimas vertinamas taikant mechanizmus, nustatytus pagal stabilizavimo ir asociacijos procesą, ypač pagal Komisijos teikiamas metines pažangos ataskaitas.3 straipsnisSprendimas 2006/54/EB yra panaikinamas.4 straipsnisŠis sprendimas įsigalioja trečią dieną nuo jo paskelbimo Europos Sąjungos oficialiajame leidinyje .Priimta BriuselyjeTarybos varduPirmininkasPRIEDAS: 2007 m. ALBANIJOS EUROPOS PARTNERYSTĖS PROGRAMA1. ĮŽANGAEuropos Vadovų Taryba patvirtino Europos partnerystes kaip priemonę Vakarų Balkanų šalių Europos perspektyvai įgyvendinti. Siūloma persvarstyta partneryste, remiantis 2007 m. Komisijos Albanijai skirtos pažangos ataskaitos išvadomis, atnaujinama antroji partnerystė. Joje nustatomi nauji ir tebesantys veiklos prioritetai. Nauji prioritetai yra pritaikyti prie konkrečių šalies reikmių ir pasirengimo etapo, be to, prireikus bus atnaujinti. Albanija turėtų parengti planą, kuriame būtų nurodyti terminai ir konkrečios priemonės, skirtos prioritetiniams Europos partnerystės programos klausimams spręsti. Partneryste taip pat numatomos šaliai teikiamos finansinės paramos gairės.2. PRINCIPAIStabilizavimo ir asociacijos procesas ir toliau yra Vakarų Balkanų šalių integracijos į Europą pagrindas visu pasirengimo būsimai narystei laikotarpiu. Albanijai nustatyti prioritetai yra susiję su jos gebėjimu laikytis 1993 m. Kopenhagos Europos Vadovų Tarybos apibrėžtų kriterijų bei stabilizavimo ir asociacijos procese nustatytų sąlygų, visų pirma tų, kurias Taryba nustatė 1997 m. balandžio 29 d. ir 1999 m. birželio 21–22 d. išvadose, 2000 m. lapkričio 24 d. Zagrebo aukščiausiojo lygio susitikimo galutinėje deklaracijoje ir Salonikų darbotvarkėje.3. PRIORITETAIŠioje Europos partnerystėje išvardyti prioritetai buvo atrinkti pagal tai, ką Albanija realiai galėtų įgyvendinti arba padaryti pakankamą pažangą šioje srityje per ateinančius kelerius metus. Skiriami trumpalaikiai prioritetai, kuriuos tikimasi įgyvendinti per ateinančius vienerius arba dvejus metus, ir vidutinio laikotarpio prioritetai, kuriuos tikimasi įgyvendinti per artimiausius trejus ketverius metus. Prioritetai susiję tiek su teisės aktais, tiek su jų įgyvendinimu.Atsižvelgiant į būtinybę nustatyti prioritetus, be abejonės Albanija turi atlikti ir kitas užduotis, kurios gali būti įvardytos prioritetais kokiose nors būsimose partnerystėse, taip pat atsižvelgiant į Albanijos ateityje darysimą pažangą.Pagrindiniai trumpalaikiai prioritetai pateikiami atskirai sąrašo pradžioje. Šių pagrindinių prioritetų išdėstymo tvarka neatspindi jų svarbos.3.1. Trumpalaikiai prioritetaiPagrindiniai prioritetai-  Stiprinti administracinius gebėjimus rengiantis įgyvendinti Stabilizacijos ir asociacijos susitarime (SAS) ir Laikinajame susitarime (LS) numatytus įsipareigojimus.-  Užtikrinti konstruktyvų politinių partijų dialogą ir dialogą su suinteresuotosiomis šalimis dėl reformų įgyvendinimo.-  Didinti teisingumo sistemos nepriklausomumą ir skaidrumą, visų pirma skatinant teisėjų konstitucinę apsaugą, skiriant teisėjus ir prokurorus konkurso tvarka, nustatant nuopelnais grindžiamą prokurorų vertinimo sistemą ir objektyvias bylų skyrimo teisėjams taisykles.-  Įgyvendinti 2007–2013 m. kovos su korupcija strategiją ir rekomendacijas, pateiktas Europos Tarybos valstybių grupės prieš korupciją 2005 m. vertinimo ataskaitoje, ir aktyviai tirti korupcijos atvejus policijos bei teisėsaugos institucijose ir traukti už ją baudžiamojon atsakomybėn.-  Įgyvendinti ESBO Demokratinių institucijų ir žmogaus teisių biuro pateiktas rekomendacijas dėl rinkimų, visų pirma tobulinti rinkėjų sąrašus ir iš dalies pakeisti rinkimų kodeksą pagal Venecijos komisijos rekomendacijas, likus pakankamai laiko iki kitų parlamento rinkimų.-  Toliau stiprinti viešojo sektoriaus valdymą gerinant viešojo administravimo darbuotojų kokybę bei nešališkumą ir stiprinant viešojo administravimo departamentą.-  Užbaigti valstybinės elektros bendrovės KESH atskyrimą ir privatizuoti jos skyrių, atsakingą už paskirstymą. Stabilizuoti KESH finansinę padėtį padidinant mokesčių už paslaugas surinkimą, nustatant tokias energijos kainas, kad jos padengtų sąnaudas, ir padidinant elektros energijos gamybą bei tinklų sujungimo pajėgumus.-  Pasiekti apčiuopiamų rezultatų kovoje su organizuotu nusikalstamumu, visų pirma visapusiškai pasinaudojant žvalgybos informacija pagrįstu policijos darbu ir užtikrinant veiksmingą teisminę kontrolę.Politiniai kriterijaiDemokratija ir teisinė valstybėVyriausybė-  Laiku priimti nacionalinę plėtros ir integracijos strategiją, kad į ją būtų galima atsižvelgti sudarant 2008–2009 m. biudžetą, užtikrinant, kad ji atspindi su Europos integracija susijusius įsipareigojimus, o jos kaina nustatyta tinkamai, ir pradėti ją įgyvendinti.-  Visapusiškai ir veiksmingai pasinaudoti integruota planavimo sistema siekiant sustiprinti ryšius tarp politikos tikslų ir biudžeto planavimo bei vykdymo.-  Geriau koordinuoti vyriausybės darbą ES integracijos srityje daugiau ir nuosekliau konsultuojantis su ministerijomis, įskaitant suinteresuotąsias šalis ir susijusių teisės aktų srities ES ekspertus.-  Užtikrinti tinkamą įrangą ir parengtus darbuotojus Europos integracijos ministerijai ir atitinkamų ministerijų ES integracijos skyriams.-  Užtikrinti tinkamą koordinavimą tobulinant civilinės būklės aktų registrą bei adresų sistemas ir įdiegiant elektronines asmens tapatybės korteles ir biometrinius pasus.Viešasis administravimas-  Užtikrinti, kad būtų taikomas Valstybės tarnybos įstatymas ir atitinkamos viešojo administravimo taisyklės.-  Užtikrinti, kad įdarbinant, paskiriant, pakeliant pareigose, perkeliant ir atleidžiant iš darbo būtų laikomasi nustatytų taisyklių siekiant sukurti atskaitingą, veiksmingą valstybės tarnybą, grindžiamą profesinės karjeros plėtros kriterijais.Teismų sistema-  Baigti rengti, priimti ir įgyvendinti teismų reformos įstatymo projektą ir tobulinti teismų sektoriaus infrastruktūrą.-  Stiprinti prokurorų ir policijos bendradarbiavimą, visų pirma naudojant bylų valdymo sistemą.-  Užtikrinti tinkamų teisės aktų priėmimą ir išteklius deramai liudytojų apsaugai.Kovos su korupcija politika-  Suderinti civilinį kodeksą, prekybos kodeksą ir administracinį kodeksą su Europos Tarybos Civilinės teisės konvencija dėl korupcijos.-  Stiprinti institucijų gebėjimus tirti korupcijos atvejus ir traukti baudžiamojon atsakomybėn už korupciją.-  Įgyvendinti teisės aktus dėl kyšininkavimo prevencijos deramai atsižvelgiant į tarpinstitucinį koordinavimą.-  Stiprinti mechanizmus, užtikrinančius, kad būtų laikomasi Turto deklaravimo įstatymo.-  Paaiškinti taisykles, susijusias su interesų konfliktų vykdant viešąsias funkcijas prevencija.-  Paaiškinti taisykles, susijusias su visuomenės galimybe susipažinti su informacija laikantis tarptautinių standartų.-  Sumažinti pareigūnų, kuriems taikomas imunitetas, sąrašą, ir imunitetą suteikti tik griežtai laikantis taisyklių.Žmogaus teisės ir mažumų apsaugaTarptautinės žmogaus teisių teisės laikymasis-  Užtikrinti, kad visos teisėsaugos institucijos gerai žinotų savo įsipareigojimus žmogaus teisių srityje ir juos vykdytų, laikydamosi kalėjimų sistemos etikos kodekso ir Albanijos ratifikuotų tarptautinių konvencijų, ypač Europos žmogaus teisių konvencijos.Pilietinės ir politinės teisės-  Reaguoti į teisėsaugos institucijų netinkamo elgesio atvejus, kaltininkus veiksmingai traukiant baudžiamojon atsakomybėn.-  Užtikrinti, kad būtų laikomasi atitinkamų tarptautinių konvencijų steigiant ir eksploatuojant naujas įkalinimo įstaigas.-  Suderinti Albanijos teisės aktus dėl šmeižto su Europos standartais ir juos įgyvendinti.-  Spartinti veiksmingų teisės aktų priėmimą, siekiant užtikrinti skaidrumą žiniasklaidos priemonių nuosavybės srityje.-  Visapusiškai įgyvendinti galiojančius teisės aktus, susijusius su spauda ir žurnalistų nepriklausomumu, koordinuoti naujus teisės aktus dėl saviraiškos laisvės ir parengti išsamius elektroninę žiniasklaidą reglamentuojančius teisės aktus, atitinkančius Europos standartus.Socialinės ir ekonominės teisės-  Toliau dėti pastangas užkirsti kelią šeiminiam smurtui.-  Imtis tolesnių priemonių išspręsti vaikų darbo problemą.-  Sukurti bendruomenines tarnybas ir teikti pagalbą išlaikomiems asmenims, visų pirma psichikos sveikatos srityje.-  Toliau spartinti turto registravimą pirmąjį kartą ir grąžinimo prašymų tvarkymą bei užtikrinti, kad kompensavimo mechanizmai būtų darnūs ir kad šios procedūros būtų tinkamai derinamos su iniciatyva turtą reglamentuojančių teisės aktų srityje.Mažumų teisės, kultūrinės teisės ir mažumų apsauga-  Toliau įgyvendinti įsipareigojimus pagal Europos Tarybos pagrindų konvenciją dėl nacionalinių mažumų apsaugos, visų pirma susijusius su mažumų kalbų vartojimu kreipiantis į valdžios institucijas, tradicinių vietos pavadinimų vartojimu ir švietimo mažumų kalbomis plėtojimu.-  Įgyvendinti nacionalinę strategiją dėl romų ir užtikrinti tinkamą finansavimą, vykdant vyriausybės kovos su skurdu ir socialine atskirtimi strategiją.-  Skatinti romų mažumos narių, įskaitant ir gimimų, registravimą.-  Teikti patikimus duomenis apie mažumas Albanijoje.Regioniniai klausimai ir tarptautiniai įsipareigojimai-  Laikytis stabilizavimo ir asociacijos proceso įsipareigojimų dėl regioninio bendradarbiavimo ir gerų kaimyninių santykių, visų pirma skatinant perėjimą nuo Stabilumo pakto prie labiau regioninės bendradarbiavimo sistemos ir veiksmingą Vidurio Europos laisvosios prekybos sutarties (CEFTA) įgyvendinimą.-  Sudaryti ir įgyvendinti susitarimus su kaimyninėmis šalimis, visų pirma dėl tarpvalstybinio bendradarbiavimo, kovos su organizuotu nusikalstamumu, neteisėtos prekybos ir kontrabandos, teismų bendradarbiavimo, sienų priežiūros, readmisijos, aplinkos apsaugos, transporto ir energetikos, ir užtikrinti veiksmingą jų įgyvendinimą.Ekonominiai kriterijai-  Toliau įgyvendinti nuoseklią stabilumą užtikrinančią fiskalinę politiką, kuria siekiama konsoliduoti biudžetą ir kuri padeda išlaikyti mažą infliaciją bei užtikrinti išorės tvarumą.-  Tęsti fiskalinę reformą siekiant sustiprinti pajamų administravimą ir pagerinti skolos valdymo gebėjimus.-  Vykdyti pinigų politiką, kurios tikslas – pasiekti ir išlaikyti kainų stabilumą, kad būtų sumažinta ir stabilizuota tikėtina infliacija.-  Užbaigti informacijos apie kreditus biuro steigimo procesą siekiant padėti apsaugoti sparčiai augantį bankų sistemos kreditų portfelį.-  Mažinti šešėlinę ekonomiką, veiksmingai ir nediskriminuojant įgyvendinti mokesčių įstatymus ir stiprinti kovą su fiskaliniu sukčiavimu.Europos standartaiVidaus rinkaLaisvas prekių judėjimas-  Toliau didinti ekonominės veiklos vykdytojų informuotumą apie standartų ir sertifikavimo sąvokas bei jų svarbą tarptautinėje prekyboje.-  Patvirtinti ir pradėti įgyvendinti nacionalinę pramonės gaminių ir maisto produktų rinkos priežiūros strategiją.-  Priimti naujus su acquis suderinamus teisės aktus dėl vartotojų apsaugos. Stiprinti vartotojų apsaugos departamentą.Asmenų ir paslaugų judėjimas bei įsisteigimo teisė-  Užtikrinti aiškų laikino ir pastovaus paslaugų teikimo atskyrimą ir suderinamumą su Stabilizacijos ir asociacijos susitarimo reikalavimais.-  Stiprinti bankų ir nebankinių įstaigų finansinės priežiūros reguliavimo sistemą ir finansų priežiūros institucijos gebėjimus.Laisvas kapitalo judėjimas-  Leisti ES piliečiams įsigyti nekilnojamąjį turtą laikantis konkrečių įsipareigojimų pagal Bendrąjį susitarimą dėl prekybos paslaugomis (GATS) sąraše nustatytų apribojimų.Muitai ir mokesčiai-  Toliau derinti muitinių veiklą reglamentuojančius teisės aktus ir procedūras su ES praktika; visų pirma, užtikrinti, kad tranzitą, muitinės sandėlius, muitinį vertinimą, fizinius patikrinimus ir rizikos analizes reglamentuojančios taisyklės būtų suderintos su ES standartais. Užtikrinti, kad nacionalinis tarifas būtų laiku atnaujinamas pagal naujausią kombinuotąją nomenklatūrą.-  Visiškai įgyvendinti kompiuterizuotą muitinės deklaracijų pateikimo ir muitinės duomenų tvarkymo sistemą visose muitinės įstaigose.-  Toliau derinti mokesčių įstatymus su ES acquis , visų pirma akcizo mokesčių srityje, ir laikytis elgesio kodekso dėl verslo apmokestinimo principų, užtikrinant, kad naujos mokesčių priemonės taip pat atitiktų šiuos principus.-  Sustiprinti mokesčių administravimo pajėgumus, visų pirma mokesčių kontrolės ir audito srityse, siekiant, kad būtų kuo labiau laikomasi fiskalinių nuostatų ir sumažinti mokesčių slėpimą.-  Baigti mokesčių inspekcijų kompiuterizavimo procesą.Konkurencija-  Tobulinti ir suderinti su acquis galiojančius antimonopolitinius teisės aktus siekiant sustiprinti konkurencijos kontrolę.-  Stiprinti konkurencijos institucijos administracinius gebėjimus ir užtikrinti, kad būtų įdarbinta pakankamai darbuotojų bei numatytas tinkamas mokymas.-  Priimti įgyvendinančius teisės aktus valstybės pagalbos srityje.-  Toliau atnaujinti valstybės pagalbos schemų sąrašą.Viešieji pirkimai-  Užtikrinti viešuosius pirkimus reglamentuojančių teisės aktų vykdymą ir imtis priemonių siekiant visapusiškai suderinti juos su ES standartais, ypač komunalinių paslaugų sektoriuje ir teisinių gynimo priemonių srityje.-  Toliau stiprinti Viešųjų pirkimų agentūros administracinius gebėjimus, viešųjų pirkimų institucijas ministerijų lygmeniu ir vietos valdžios institucijas bei teismus, nagrinėjančius su viešaisiais pirkimais susijusias bylas.-  Užtikrinti viešųjų pirkimų pažeidimų tyrimą ir patraukimą baudžiamojon atsakomybėn.Intelektinės nuosavybės teisė-  Parengti tolesnės teisėkūros raidos ir intelektinės nuosavybės teisių (INT) stiprinimo nacionalinę strategiją bei veiksmų planą.-  Stiprinti administracinius gebėjimus INT apsaugos srityje.-  Stiprinti kovą su piratavimu ir padirbinėjimu.-  Toliau didinti verslo bendruomenės ir teisėsaugos organų, įskaitant teismų sistemą, informuotumą INT klausimais.-  Tobulinti pramoninę nuosavybę reglamentuojančius teisės aktus.Užimtumas ir socialinė politika-  Tobulinti socialinės apsaugos sistemas ir kovoti su socialine atskirtimi.-  Sustiprinti už lygių galimybių klausimus atsakingą nacionalinę instituciją ir visapusiškai įgyvendinti Įstatymą dėl lyčių lygybės.-  Patvirtinti priemones moksleivių lankomumo vidurinėse mokyklose ir kaimo vietovėse, visų pirma mergaičių, ir profesinėse mokyklose rodikliams padidinti.-  Sukurti atitinkamas administracines struktūras ir gebėjimus vartotojų bei sveikatos apsaugos srityje.Švietimas ir moksliniai tyrimai-  Toliau dėti pastangas geriau valdyti švietimo sistemą, tobulinti mokytojų mokymą ir švietimo infrastruktūrą.-  Įgyvendinti naująjį Aukštojo mokslo įstatymą. Suaktyvinti pastangas skatinti intensyviau dalyvauti Tempus programoje.Su PPO susiję klausimai-  Stiprinti Ūkio ministerijos santykių su PPO ir ekonominio bendradarbiavimo departamento administracinius gebėjimus.Sektorių politikaPramonė ir MVĮ-  Spartinti pažangą įgyvendinant Europos mažųjų ir vidutinių įmonių chartiją.-  Toliau įgyvendinti veiksmų planus, skirtus šalinti administracines kliūtis verslui bei investicijoms ir kovoti su šešėline ekonomika, bei užtikrinti tinkamą, objektyvų ir nediskriminuojantį su verslu susijusių teisės aktų, taisyklių bei procedūrų įgyvendinimą. Sumažinti pasenusių ir neveiksmingų reglamentų skaičių panaikinant nereikalingus teisės aktus.-  Intensyviau vykdyti mokslinius tyrimus mažųjų įmonių naujovių ir konkurencingumo srityje ir įgyvendinti paramos programas.Žemės ūkis ir žuvininkystė-  Priimti naują ES standartus atitinkantį įstatymą dėl maisto produktų, stiprinti maisto saugos sistemą ir susijusias kontrolės sistemas.-  Stiprinti laboratorinius gebėjimus maisto saugos ir veterinarijos bei fitosanitarijos srityse.-  Gerinti maisto saugą, fitosanitarijos bei veterinarijos srities teisės aktus ir pradėti juos įgyvendinti.-  Tobulinti galvijų identifikavimo ir jų judėjimo registravimo sistemos veikimą ir pradėti įgyvendinti kiaulių, avių ir ožkų identifikavimo bei jų judėjimo registravimo sistemą.Aplinka-  Stiprinti administracinius ir koordinavimo gebėjimus nacionaliniu ir vietos lygmeniu.-  Visapusiškai įgyvendinti poveikio aplinkai vertinimo teisės aktus.-  Priimti strategiją dėl tolesnio aplinkosaugos teisės aktų derinimo su acquis , ir tinkamai įgyvendinti galiojančius teisės aktus, ypač susijusius su vykdymo užtikrinimu.-  Toliau spręsti Šaros kietųjų atliekų sąvartyno ir Patos−Marinez naftos gavybos regiono aplinkosaugines problemas.-  Toliau rengti ir įgyvendinti nacionalinę vandens tiekimo ir sanitarijos strategiją bei kaimo vietovių vandens tiekimo ir kanalizacijos strategiją, taip pat parengti ir pradėti įgyvendinti pažangaus suderinimo su acquis strategiją vandens tiekimo ir sanitarijos srityje.-  Įgyvendinti tarptautines konvencijas, kurias Albanija yra pasirašiusi, gamtos apsaugos srityje.Transporto politika-  Įgyvendinti nacionalinį transporto planą, įskaitant transporto priemonių priežiūros planavimą ir biudžeto sudarymą, ir sukurti bei įgyvendinti nacionalinę transporto, įskaitant geležinkelių sektorių, strategiją.-  Toliau įgyvendinti Susitarimo memorandumą dėl Pietryčių Europos pagrindinio regioninio transporto tinklo plėtros ir stiprinti bendradarbiavimą su Pietryčių Europos transporto observatorija.-  Imtis priemonių eismo sąlygoms gerinti, visų pirma pradedant su ES acquis derinti Albanijos teisės aktus dėl masės ir matmenų, techninės apžiūros, techninės būklės tikrinimo keliuose, vairuotojų pažymėjimų, tachografų ir transporto priemonių registravimo dokumentų.-  Imtis priemonių, užkertančių kelią neteisėtoms statyboms prie naujų kelių, ypač prie pavojingų privačių privažiavimo kelių.-  Parengti geležinkelių tinklo nuostatus dėl atviros prieigos prie infrastruktūros; priimti ir įgyvendinti geležinkelių verslo planą.-  Įgyvendinti Albanijos įsipareigojimus pagal pirmąjį pereinamąjį Europos bendrosios aviacinės erdvės susitarimo etapą, įskaitant atitinkamų aviacijos teisės aktų įgyvendinimą.-  Įgyvendinti veiksmų planą, skirtą pašalinti trūkumus, nustatytus Civilinės aviacijos institucijoje dėl šalies oro linijų saugos priežiūros.-  Tobulinti jūrų transporto saugumo sąlygas, visų pirma sumažinti Albanijos laivų sulaikymo pagal Paryžiaus susitarimo memorandumą atvejų skaičių.Energetika-  Patvirtinti ir įgyvendinti persvarstytą nacionalinę energetikos strategiją.-  Atitikti Energijos bendrijos sutarties reikalavimus dujų ir elektros energijos srityse.Informacinė visuomenė ir žiniasklaida-  Užtikrinti, kad elektroninius ryšius reglamentuojantys teisės aktai atitiktų acquis ir būtų taikomi, ir imtis priemonių siekti konkurencingos elektroninių ryšių tinklų ir paslaugų rinkos.-  Stiprinti Telekomunikacijų reguliavimo institucijos kompetenciją ir gebėjimus.-  Derinti Albanijos teisės aktus su Europos konvencija dėl televizijos be sienų ir Televizijos be sienų direktyva.-  Stiprinti Nacionalinės radijo ir televizijos tarybos administracinius gebėjimus ir patvirtinti radijo bei televizijos sektoriaus plėtros strategiją ir atnaujintą nacionalinį analoginio bei skaitmeninio radijo ir televizijos dažnių planą.Finansų kontrolė-  Peržiūrėti viešosios vidaus ir finansų kontrolės politikos dokumentą ir veiksmų planą ir aiškiai apibrėžti vidaus audito funkciją, kuri turi būti atskirta nuo kitų kontrolės ir tikrinimo funkcijų. Sukurti atitinkamą tikrinimo tarnybą, skirtą kovoti su sukčiavimu.-  Užtikrinti, kad Vidaus audito įstatymas ir pagrindinio įstatymo dėl biudžeto projektas atitiktų tarptautiniu mastu pripažintus standartus.-  Stiprinti Aukščiausiosios audito institucijos nepriklausomumą.Statistika-  Stiprinti statistikos departamento gebėjimus.Teisingumas, laisvė ir saugumasVizos, sienų kontrolė, prieglobstis ir migracija-  Kelionės dokumentus išduoti laikantis tarptautinių standartų ir sukurti centralizuotą vizų administravimo IT tinklą.-  Priimti Įstatymo dėl užsieniečių pakeitimus, siekiant priartinti vizas reglamentuojančius teisės aktus prie ES standartų.-  Įgyvendinti integruotą sienų valdymo strategiją ir veiksmų planą, ypatingą dėmesį skiriant muitinių ir pasienio policijos bendradarbiavimui pasienyje.-  Užtikrinti, kad sienų valdymas visuose pasienio punktuose, visų pirma Duresio ir Vlioros uostuose, atitiktų ES standartus.-  Įgyvendinti EB ir Albanijos readmisijos susitarimą ir vesti derybas dėl readmisijos susitarimų su migrantų, vykstančių tranzitu, kilmės šalimis.-  Skirti pakankamai administracinių ir finansinių išteklių įgyvendinant teisės aktus prieglobsčio ir migracijos klausimais ir susijusias nacionalines strategijas bei veiksmų planus.Pinigų plovimas-  Imtis reikiamų priemonių siekiant geriau užtikrinti kovos su pinigų plovimu teisės aktų, susijusių su prevencija, nuteisimu, turto konfiskavimu, areštu ir lėšų įšaldymu, vykdymą.-  Sustiprinti finansinės žvalgybos skyriaus, prokuratūrų ir policijos ekonominių nusikaltimų skyriaus gebėjimus aprūpinant juos tinkamais finansiniais ir IT ištekliais ir pagerinant operatyvinį bendradarbiavimą.-  Suderinti Pinigų plovimo prevencijos įstatymą su acquis ir finansinių veiksmų darbo grupės bei Europos Tarybos Moneyval komiteto rekomendacijomis.-  Stiprinti areštuoto ir konfiskuoto turto administravimo agentūros gebėjimus.-  Toliau stiprinti bendradarbiavimą su kitų šalių valdžios institucijomis.-  Užtikrinti tinkamą įsipareigojimų teikti ataskaitas vykdymą ir išnagrinėti pranešimams apie sandorius taikomas ribas.-  Imtis veiksmingesnių priemonių siekiant mažinti grynųjų pinigų naudojimą ekonomikoje.Narkotikai-  Įgyvendinti nacionalinę kovos su narkotikais strategiją, susijusį veiksmų planą ir „Mini Dublino grupės“ rekomendacijas.-  Gerinti policijos pareigūnų, dalyvaujančių kovoje su narkotikais, mokymą, įrangą ir valdymo tęstinumą ir imtis tolesnių priemonių užtikrinti geresnį kovos su narkotikais koordinavimą šalies viduje ir su partneriais kitose šalyse.-  Visuose viešojo administravimo lygiuose nustatyti ir patraukti baudžiamojon atsakomybėn asmenis dėl korupcijos, susijusios su prekyba narkotikais.-  Užtikrinti didesnį duomenų apie konfiskavimą skaidrumą ir imtis priemonių tinkamai sunaikinti ankstesnėse bylose konfiskuotus narkotikus.-  Įgyvendinti subalansuotą bendrą strategiją, skirtą kovoti su narkotikų paklausa, įskaitant prevenciją, narkomanų gydymą ir reabilitaciją.Policija-  Užtikrinti, kad būtų visapusiškai įgyvendintos naujojo Valstybinės policijos įstatymo nuostatos dėl pareigūnų laipsnių.-  Tobulinti Albanijos valstybinės policijos valdymo gebėjimus.-  Stiprinti policijos vidaus reikalų skyrių ir užtikrinti tinkamą policijos pareigūnų patraukimą baudžiamojon atsakomybėn dėl nusikalstamos veiklos.-  Parengti ir pradėti taikyti konsoliduotą procedūrų vadovą, taikomą visiems kriminalinės policijos pareigūnams.-  Įgyvendinti viešosios tvarkos palaikymo bendruomenės pastangomis strategiją.Kova su organizuotu nusikalstamumu ir terorizmu-  Imtis tolesnių priemonių stiprinti įvairių valstybinių institucijų, dalyvaujančių kovoje su organizuotu nusikalstamumu ir terorizmu, ypač teisminių institucijų ir policijos, bendradarbiavimą.-  Imtis tolesnių priemonių kurti nuoseklias ir koordinuotas žvalgybos duomenų rinkimo ir tvarkymo sistemas.-  Dažniau naudoti specialias tyrimo priemones, telekomunikacinių ryšių perėmimą ir žvalgybos informaciją.-  Skubiai imtis konkrečių priemonių liudytojų apsaugai užtikrinti.-  Intensyviau bendradarbiauti nacionaliniu ir tarptautiniu lygiu kovojant su prekyba žmonėmis ir didinti policijos kovos su prekyba žmonėmis skyriaus darbuotojų skaičių.-  Imtis priemonių siekiant suteikti kovos su terorizmu analitikams ir tyrėjams geresnę įrangą ir mokymą.Asmens duomenų apsauga-  Suderinti galiojančią asmens duomenų apsaugą reglamentuojančią teisę su acquis ir Europos Tarybos asmens duomenų apsaugos konvencija.-  Įsteigti nepriklausomą duomenų apsaugos priežiūros instituciją, turinčią pakankamai įgaliojimų viešajame bei privačiajame sektoriuose ir užtektinai finansinių bei žmogiškųjų išteklių.3.2. Vidutinės trukmės prioritetaiPolitiniai kriterijaiDemokratija ir teisinė valstybėValdymas-  Užtikrinti veiksmingą nacionalinės plėtros ir integracijos strategijos įgyvendinimą bei stebėseną.Viešasis administravimas-  Užtikrinti, kad administracijos skyrių, atsakingų už SAS nuostatų įgyvendinimą ir susijusių su EB finansinės paramos įgyvendinimu, darbuotojai būtų tinkamai parengti ir aprūpinti priemonėmis savo pareigoms vykdyti.-  Įdiegti į rezultatus orientuotą valstybės tarnautojų valdymą ir mokymą.-  Parengti ir įgyvendinti valstybės tarnautojų darbo užmokesčio struktūrą, kurioje būtų numatytas tinkamas biudžeto planavimas ir motyvacinė karjeros schema.-  Užtikrinti viešojo administravimo reformų tvarumą.Teismų sistema-  Užtikrinti patraukimą baudžiamojon atsakomybėn už sunkius nusikaltimus, ypač organizuotus nusikaltimus, ypatingą dėmesį skiriant tarptautinio bendradarbiavimo mechanizmams.-  Užtikrinti Liudytojų apsaugos įstatymo vykdymą.-  Užtikrinti tęstinį ir tinkamą teisėjų bei prokurorų mokymą, įskaitant žmogaus teisių, etikos ir komerciniais bei bendrovių klausimais ir su SAS susijusiais klausimais.-  Užtikrinti žemiausios instancijos teismų teisėjų mokyklos finansinį tvarumą.-  Peržiūrėti teismo administratorių vaidmenį bei kvalifikacijas ir palaipsniui įtraukti juos į valstybės tarnybą, užtikrinant darbo užmokesčio lygiavertiškumą su ministerijų darbuotojų užmokesčiu.Kovos su korupcija politika-  Įgyvendinti Albanijos ratifikuotas Europos Tarybos baudžiamosios teisės konvenciją dėl korupcijos ir Europos Tarybos civilinės teisės konvenciją dėl korupcijos bei atitinkamas JT konvencijas.-  Užtikrinant atitinkamų teisės aktų vykdymą pasiekti reikšmingų rezultatų kovoje su korupcija visais lygiais ir visose srityse.Žmogaus teisės ir mažumų apsaugaTarptautinės žmogaus teisių teisės laikymasis-  Užtikrinti, kad su sulaikytaisiais ir suimtaisiais būtų elgiamasi laikantis tarptautinių standartų.-  Laikantis tarptautinių konvencijų garantuoti pagarbą žmogaus orumui ir asmens saugumui sulaikymo centruose, kalėjimuose ir psichiatrijos ligoninėse.Pilietinės ir politinės teisės-  Tobulinti nepilnamečių nusikaltėlių teisimo sistemą.-  Užtikrinti Europos Tarybos konvencijos prieš kankinimą ir kitokį žiaurų, nežmonišką ar žeminantį elgesį ir baudimą laikymąsi.-  Priimti išsamius diskriminaciją draudžiančius teisės aktus ir užtikrinti deramą institucijų, visų pirma atsakingų už žmogaus teises, paramą diskriminacijos aukoms.-  Užtikrinti teisės aktų dėl komunizmo laikotarpiu konfiskuoto turto grąžinimo arba kompensavimo vykdymą.-  Baigti žemės registravimo procesą.-  Užtikrinti, kad turtas būtų perduodamas laikantis įstatymų, ir imtis priemonių, skirtų užtikrinti tinkamą visų šiame procese dalyvaujančių įstaigų (notarų, turto registro ir kt.) veikimą.-  Atsižvelgiant į Europos standartus, užtikrinti teisės aktų dėl spausdintinės ir elektroninės žiniasklaidos vykdymą.-  Užtikrinti, kad televizijos dažniai būtų paskirstomi sąžiningai ir nediskriminuojant, vadovaujantis nacionaliniu planu, ir kad transliuotojai visiškai laikytųsi reikalavimų, Didinti viešojo transliuotojo nešališkumą.-  Skatinti aktyvų NVO ir kitų pilietinės visuomenės organizacijų dalyvavimą vyriausybės sprendimų priėmimo procese ir toliau tobulinti žurnalistikos kokybę.Regioniniai klausimai ir tarptautiniai įsipareigojimai-  Toliau skatinti dialogą, stabilumą, gerą kaimynystę ir bendradarbiavimą regioniniu lygmeniu.-  Užtikrinti, kad su JAV sudarytas susitarimas dėl žmonių perdavimo Tarptautiniam Baudžiamajam Teismui sąlygų atitiktų 2002 m. rugsėjo mėn. Europos Vadovų Tarybos priimtus ES pagrindinius principus.Ekonominiai kriterijai-  Nuosekliai ir apdairiai mažinti darbo užmokesčio mokesčių naštą ir tobulinti paskatų priemones bei lankstumą darbo rinkoje siekiant padidinti darbo jėgos dalyvavimą bei užimtumą, ir išplečiant mokestinę bazę bei gerinant atitiktį teisės aktams užtikrinti mokestines pajamas, kad būtų užtikrinta stabili valstybės finansų padėtis.-  Tobulinti švietimo sistemą siekiant padidinti labiausiai pageidaujamų įgūdžių pasiūlą, skatinti užimtumą ir ilgalaikį ekonomikos augimą.-  Modernizuoti šalies infrastruktūrą, visų pirma energetikos ir transporto, siekiant sustiprinti bendrą ūkio konkurencingumą.-  Spartinti valstybinių įmonių privatizavimą siekiant sustiprinti bendrovių valdymą ir sumažinti pusiau fiskalinius nuostolius.-  Gerinti verslo aplinką siekiant padidinti tiesiogines užsienio investicijas į naujus sektorius.-  Nustatyti veiksmingas (įtariamo) sukčiavimo ir kitų pažeidimų, darančių poveikį nacionalinėms ir tarptautinėms lėšoms, atvejų nustatymo, nagrinėjimo ir tolesnių veiksmų procedūras.Europos standartaiVidaus rinkaLaisvas prekių judėjimas-  Užtikrinti administracinius gebėjimus įgyvendinant SAS ir LS reikalavimus šioje srityje.-  Daryti tolesnę pažangą priimant Europos standartus ir spartinti pastangas tapti visaverte Europos standartizacijos organizacijų nare.-  Daryti pažangą perkeliant naujojo, visuotinio bei senojo požiūrio direktyvas.-  Visapusiškai įdiegti rinkos priežiūros sistemą.-  Atsižvelgiant į EB gerąją patirtį, užtikrinti geresnį įstaigų, atsakingų už standartizavimą, akreditavimą ir sertifikavimą, taip pat už metrologiją ir kalibravimą, veikimą.-  Užtikrinti Albanijos narystę Europos bendradarbiavimo dėl akreditavimo organizacijoje.Asmenų ir paslaugų judėjimas bei steigimosi teisė-  Patvirtinti užsieniečių darbą reglamentuojančius teisės aktus ir imtis priemonių koordinuoti socialinio draudimo paslaugas.-  Užtikrinti, kad teisės aktai, reglamentuojantys steigimosi teisę, būtų įgyvendinami teisingai ir nešališkai.Laisvas kapitalo judėjimas-  Daryti pažangą įgyvendinant Albanijos SAS įsipareigojimus dėl visiško kapitalo judėjimo liberalizavimo, ir visų pirma užtikrinti vienodų sąlygų taikymą ES ir Albanijos piliečiams dėl investicijų portfelio ir finansinių paskolų bei kreditų, kurių terminas trumpesnis nei vieneri metai.Muitai ir mokesčiai-  Užtikrinti tolesnį Albanijos teisės aktų dėl muitų ir mokesčių derinimą su ES acquis , toliau didinti administracinius gebėjimus įgyvendinant muitus bei mokesčius reglamentuojančius teisės aktus ir kovoti su korupcija, tarpvalstybiniu nusikalstamumu bei mokesčių slėpimu.-  Didinti informacijos skaidrumą ir mainus su ES valstybėmis narėmis siekiant palengvinti priemonių, užkertančių kelią mokesčių vengimui arba slėpimui, įgyvendinimą.Konkurencija-  Toliau gerinti rezultatus, pasiektus taikant taisykles antimonopolinės politikos ir valstybės pagalbos kontrolės srityse.-  Baigti derinti valstybės pagalbos schemas su ES konkurencijos taisyklėmis, kaip numatyta laikinajame susitarime.Viešieji pirkimai-  Užtikrinti, kad Albanijos teisinė sistema atitiktų ES acquis .-  Sukurti gerai veikiančias viešųjų pirkimų struktūras, užtikrinant viešųjų pirkimų procedūrų vykdymą griežtai laikantis įstatymų ir SAS reikalavimų.Intelektinės nuosavybės teisė-  Visiškai įgyvendinti tarptautines konvencijas, ratifikuotas intelektinės, komercinės ir pramoninės nuosavybės teisių srityje.-  Tinkamai įgyvendinti intelektinės nuosavybės teises reglamentuojančius teisės aktus ir pasiekti geresnių rezultatų kovoje su piratavimu ir padirbinėjimu.-  Užtikrinti pakankamus administracinius gebėjimus siekiant atitikti SAS reikalavimus šioje srityje.Užimtumas ir socialinė politika-  Palengvinti moterų integraciją į darbo rinką ir jų dalyvavimą sprendimų priėmimo procese.-  Integruoti užimtumo ir profesinio mokymo strategijas į socialinę, švietimo, mokesčių, įmonių ir regioninę politiką. Užtikrinti, kad būtų laikomasi tarptautinių įsipareigojimų sveikatos apsaugos srityje, visų pirma tarptautiniuose sveikatos apsaugos reglamentuose.-  Daryti pažangą derinant kraujo ir kraujo komponentų perpylimui taikomus kokybės standartus su ES teisės aktais.-  Pradėti įgyvendinti nacionalinę sveikatos apsaugos sistemos strategiją 2007–2013 m.Švietimas ir moksliniai tyrimai-  Toliau dėti pastangas pagerinti švietimo kokybę ir sukurti šiuolaikišką profesinio mokymo ir lavinimo sistemą, skatinti regioninį bendradarbiavimą aukštojo mokslo srityje.Sektorių politikaPramonė ir MVĮ-  Užtikrinti tobulesnių komercinės teisės aktų vykdymą.-  Užtikrinti, kad kovos su šešėline ekonomika strategija neatsiliktų nuo įvykių sektoriuje.-  Toliau kurti specializuotas verslo rėmimo struktūras (pvz., inkubatorius ir įmonių telkinius) ir tirti galimybes verslo (technologijų) parkui kurti.-  Pradėti rengti ir taikyti integruotą mokslinių tyrimų politiką bei toliau rengti priemones, skirtas mažųjų įmonių naujovėms ir konkurencingumui didinti.-  Laikantis ES standartų nustatyti informacijos atskleidimo ir finansinės atskaitomybės standartus ir užtikrinti sėkmingą jų įgyvendinimą.-  Toliau įgyvendinti Europos mažųjų įmonių chartiją.Žemės ūkis ir žuvininkystė-  Parengti žemėtvarkos, žemės rinkos, kaimo plėtros, žemės ūkio veiklos rūšių įvairinimo ir žemės ūkio konkurencingumo didinimo strategijas.-  Laikantis EB reikalavimų, pasiekti didesnės pažangos tobulinant maisto saugos ir fitosanitarines bei veterinarines sąlygas.-  Įvertinti žemės ūkio ir maisto produktų perdirbimo įmonių atitikimą ES reikalavimams, parengti jų modernizavimo programą ir pradėti ją įgyvendinti.-  Imtis veiksmų siekiant užtikrinti veiksmingą nacionalinės augalininkystės kontrolę, ypač produktų, kuriems taikomi konkretūs ES reikalavimai, ir pasirūpinti analitiniais gebėjimais fitosanitariniame sektoriuje.-  Imtis priemonių siekiant priartinti Albanijos žuvininkystės politiką prie ES standartų, ypač išteklių valdymo, tikrinimo ir kontrolės bei rinkos ir struktūrinės politikos srityse.Aplinka-  Sudaryti išsamų kritinių zonų sąrašą ir toliau imtis veiksmų jau nustatytų zonų atžvilgiu.-  Sumažinti Balšo perdirbimo įmonės keliamą taršą, įskaitant išmetimus į Gjanicos upę, ir imtis priemonių sprendžiant visas vandens užterštumo problemas.-  Stiprinti aplinkos stebėseną ir užtikrinti pakankamai atgrasančias sankcijas teršėjams.-  Toliau įgyvendinti regioninius ir tarptautinius įsipareigojimus aplinkosaugos srityje.Transporto politika-  Toliau įgyvendinti Albanijos generalinį transporto planą.-  Baigti reikalingas institucines reformas, siekiant tobulinti transporto ūkio valdymą, prioritetus investicijoms, politikos formavimą ir privataus sektoriaus įtraukimą.-  Daryti didelę pažangą atkuriant Duresio ir Vlioros uostus ir stiprinti veiklą juose.-  Pasiekti geresnių rezultatų kelių saugumo srityje (įskaitant dėl skaitmeninio tachografo įdiegimo) ir imtis papildomų veiksmų toliau derinti teisės aktus su acquis , susijusiu su galimybe patekti į rinką (užsiimti profesine veikla) ir socialinėmis taisyklėmis.-  Toliau įgyvendinti Supratimo memorandumą dėl Pietryčių Europos pagrindinio regioninio transporto tinklo plėtros ir bendradarbiauti su Pietryčių Europos transporto observatorija.-  Sukurti sąlygas konkurencijai geležinkelių transporto sektoriuje, visų pirma įsteigti reguliavimo ir saugos institucijas.-  Įgyvendinti įsipareigojimus, prisiimtus pagal antrąjį pereinamąjį Europos bendrosios aviacinės erdvės susitarimo etapą.-  Pasiekti reikšmingų rezultatų gerinant jūrų transporto saugumo sąlygas, visų pirma valstybinės uosto kontrolės įrangos srityje, ir tobulinant laivybos registro tvarkymą pagal Paryžiaus susitarimo memorandumą.Energetika-  Toliau užtikrinti tinkamą veiksmų planų, susijusių su elektros energijos ir dujų sektoriumi, įgyvendinimą ir toliau daryti pažangą įgyvendinant Albanijos energetikos strategiją.-  Užtikrinti, kad laiku būtų įgyvendinti įvairūs projektai, kuriais siekiama tobulinti elektros gamybos, perdavimo ir paskirstymo infrastruktūrą.-  Toliau tęsti regioninių ir tarptautinių įsipareigojimų energetikos srityje įgyvendinimą, siekiant sukurti konkurencingą regioninės energetikos rinką.-  Geriau įgyvendinti Energijos vartojimo efektyvumo įstatymą.Informacinė visuomenė ir žiniasklaida-  Tęsti ES pagrindinių nuostatų dėl elektroninių ryšių perkėlimą į nacionalinę teisę ir įgyvendinimą.-  Toliau derinti teisės aktus su Europos konvencija dėl televizijos be sienų ir Televizijos be sienų direktyva.Finansų kontrolė-  Parengti ir įgyvendinti decentralizuoto valdymo atskaitomybės ir veikimo požiūriu nepriklausomo vidaus audito principus pagal tarptautinius standartus ir ES gerąją patirtį.-  Plėtoti procedūras ir administracinius gebėjimus, siekiant užtikrinti veiksmingą ES finansinių interesų apsaugą.-  Užtikrinti, kad Įstatymas dėl išorės audito atitiktų Aukščiausiųjų audito institucijų organizacijos gaires.-  Toliau stiprinti gebėjimus išorės audito, finansų kontrolės valdymo ir vidaus audito srityse.Statistika-  Tobulinti žemės ūkio statistiką ir makroekonomikos statistiką, plėtoti socialinę statistiką, įskaitant švietimo ir sveikatos apsaugos statistiką, ir daryti pažangą įgyvendinant visas Europos klasifikacijas, įskaitant statistinių regionų klasifikaciją.Teisingumas, laisvė ir saugumasVizos, sienų kontrolė, prieglobstis ir migracija-  Užtikrinti, kad Albanijos kelionės dokumentai visiškai atitiktų tarptautinius standartus.-  Įgyvendinti visus Albanijos prisiimtus tarptautinius įsipareigojimus sienų valdymo srityje.-  Užtikrinti prieglobstį reglamentuojančių teisės aktų vykdymą ir sukurti visavertę prieglobsčio sistemą, suderintą su tarptautiniais standartais, įskaitant prieglobsčio prašytojų priėmimą.-  Įgyvendinti Albanijos nacionalinę strategiją dėl migracijos ir nacionalinį veiksmų planą dėl prieglobsčio.-  Užtikrinti, kad Albanija atitiktų SAS reikalavimus Albanijoje dirbančių ir (arba) gyvenančių ES piliečių atžvilgiu.-  Palaipsniui pasirašyti, ratifikuoti ir įgyvendinti visas pagrindines tarptautines konvencijas migracijos srityje.Pinigų plovimas-  Suaktyvinti kovą su ekonominiais ir finansiniais nusikaltimais, įskaitant pinigų plovimą ir valiutų padirbinėjimą.-  Pasiekti apčiuopiamų rezultatų kovoje su pinigų plovimu, tiek finansų sektoriuje, tiek už jo ribų.Narkotikai-  Žymiai pagerinti rezultatus kovoje su narkotikų prekyba, ypač sintetiniais narkotikais, heroinu ir kokainu.Policija-  Toliau gerinti policijos paslaugų kokybę, kad jos atitiktų Europos standartus, ypač pasitelkiant tinkamą mokymą ir įrangą.-  Pasiekti reikšmingų rezultatų kovoje su nusikalstamumu ir kovoje su korupcija bei kitomis nusikalstamomis veikomis policijos sluoksniuose.Kova su organizuotu nusikalstamumu ir terorizmu-  Toliau stiprinti tarptautinį bendradarbiavimą kovoje su organizuotu nusikalstamumu ir terorizmu.-  Sąlyginės dalies, kiekio ir kokybės prasme daryti didesnę pažangą baudžiamųjų bylų, iškeltų dėl nusikaltimų, susijusių su organizuotu nusikalstamumu ir neteisėta prekyba, nagrinėjimo srityje, taip pat nusikalstamu būdu įgyto turto konfiskavimo srityje.-  Visiškai perkelti į nacionalinės teisės aktus ir įgyvendinti visas tarptautinių konvencijų ir protokolų dėl terorizmo prevencijos, kurių šalis yra Albanija, nuostatas.Asmens duomenų apsauga-  Užtikrinti veiksmingą asmens duomenų apsaugą reglamentuojančių nacionalinės teisės aktų stebėseną ir taikymą.4. PROGRAMAVIMASBendrijos parama Vakarų Balkanų šalims pagal stabilizavimo ir asociacijos procesą bus teikiama pagal galiojančias finansines priemones, visų pirma remiantis Tarybos reglamentu (EB) Nr. 1085/2006 (IPA), o iki 2007 m. priimtų programų atveju – 2000 m. gruodžio 5 d. Tarybos reglamentu (EB) Nr. 2666/2000 (CARDS reglamentu)[4]. Finansavimo susitarimai sudaro teisinį konkrečių programų įgyvendinimo pagrindą. Todėl šis sprendimas neturės finansinio poveikio.Be to, Albanija gali naudotis finansavimu pagal daugiašales ir horizontalias programas.5. SĄLYGIŠKUMASParama Vakarų Balkanų šalims teikiama su sąlyga, kad bus toliau daroma pažanga įgyvendinant Kopenhagos kriterijus ir siekiant konkrečių šios Europos partnerystės prioritetų. Jeigu nebus laikomasi šių sąlygų, Taryba gali imtis atitinkamų priemonių pagal Tarybos reglamento (EB) Nr. 1085/2006 21 straipsnį, o programų iki 2007 m. atveju – pagal Reglamento (EB) Nr. 2666/2000 5 straipsnį. Parama taip pat priklauso nuo sąlygų, kurias Taryba apibrėžė 1997 m. balandžio 29 d. išvadose, ypač susijusių su paramos gavėjų įsipareigojimu vykdyti demokratines, ekonomines ir institucines reformas. Konkrečios sąlygos taip pat yra įtrauktos į atskiras metines programas. Priėmus finansavimo sprendimus, su Albanija bus pasirašytas finansavimo susitarimas.6. STEBĖSENAEuropos partnerystės įgyvendinimas bus vertinamas taikant mechanizmus, nustatytus pagal stabilizavimo ir asociacijos procesą, visų pirma pagal Komisijos teikiamas metines ataskaitas.[1] OL L 86, 2004 3 24, p. 1. Reglamentas su paskutiniais pakeitimais, padarytais Reglamentu (EB) Nr. 269/2006 (OL L 47, 2006 2 17, p. 7).[2] 2006 m. sausio 30 d. Tarybos sprendimas 2006/54/EB dėl principų, prioritetų ir sąlygų, įvardytų Europos partnerystėje su Albanija, panaikinantis Sprendimą 2004/519/EB (OL L 35, 2006 2 7, p. 32).[3] OL L 210, 2006 7 31, p. 82.[4] OL L 306, 2000 12 7, p. 1. Reglamentas su paskutiniais pakeitimais, padarytais Reglamentu (EB) Nr. 2112/2005 (OL L 344, 2005 12 27, p. 23).


				|

		52013PC0413

			Pasiūlymas TARYBOS SPRENDIMAS kuriuo dėl Majoto statuso pakeitimo iš dalies keičiama Tarybos direktyva 2010/18/ES /* COM/2013/0413 final - 2013/0189 (NLE) */

			   	AIŠKINAMASIS MEMORANDUMAS
1.           PASIŪLYMO
APLINKYBĖS
Sprendimu 2012/419/ES Europos Vadovų Taryba
iš dalies pakeitė Majoto statusą Europos Sąjungos atžvilgiu nuo
2014 m. sausio 1 d. Todėl nuo tos dienos Majotas nebebus užjūrio
teritorija, bet taps atokiausiu regionu, kaip apibrėžta SESV 349
straipsnyje ir 355 straipsnio 1 dalyje. Nuo 2014 m. sausio 1 d. Majotui bus
taikoma Sąjungos teisė.
Šis pasiūlymas pateiktas išnagrinėjus
Prancūzijos valdžios institucijų prašymą pakeisti Sąjungos acquis
atidedant 2010 m. kovo 8 d. Direktyvos 2010/18/ES,
įgyvendinančios patikslintą BUSINESSEUROPE, UEAPME, CEEP ir ETUC
sudarytą Bendrąjį susitarimą dėl vaiko priežiūros
atostogų, ir panaikinančios Direktyvą 96/34/EB,
įgyvendinimą.
Šis atidėjimo prašymas yra objektyviai
pagrįstas, atsižvelgiant į ypatingą Majoto salos ekonominę
padėtį:
·
darbo rinka joje yra mažai išplėtota, o
užimtumo lygis – žemas, palyginti su aktyvių gyventojų skaičiumi
(iš viso 43 200).
·
15 proc. visų darbo vietų vis dar yra
tradiciniuose verslo sektoriuose (žemės ūkio maisto produktų
gamybos, smulkiųjų amatų ir prekybos srityse), kuriuose veikla
vykdoma pragyvenimo tikslais.
·
BPV vienam gyventojui yra 30 proc. mažesnis už ES
vidurkį.
·
Prancūzijos valdžios institucijos, siekdamos
išvengti ekonominės pusiausvyros sutrikimo saloje, numatė palaipsniui
suteikti daugiau socialinių teisių. Todėl numatyta, kad
įmokos didės labai lėtai ir laipsniškai iki 2036 m., kol
pasieks bendrai taikomą įmokų dydį.
2.           KONSULTACIJŲ SU
SUINTERESUOTOSIOMIS ŠALIMIS IR POVEIKIO VERTINIMO REZULTATAI
Komisija poveikio vertinimo neatliko. Vis
dėlto, išnagrinėjusi įvairius klausimus, visų pirma –
Prancūzijos prašymą, Komisija bendradarbiavo su Prancūzijos
valdžios institucijų atstovais, siekdama geriau įvertinti
atidėjimo prašymo priežastis.
3.           TEISINIAI PASIŪLYMO
ASPEKTAI
Pagal SESV 155 straipsnio 2 dalį Taryba yra
kompetentinga priimti priemones, kuriomis įgyvendinami Sąjungos mastu
sudaryti socialinių partnerių susitarimai dėl vienodo
požiūrio į vyrus ir moteris, kiek tai susiję su jų galimybėmis
darbo rinkoje ir lygybe darbo vietoje.
Prancūzijos prašymas atidėti direktyvos
įgyvendinimą iki 2018 m. gruodžio 31 d. yra pagrįstas,
atsižvelgiant į ypatingą naujojo užjūrio departamento Majoto
ekonominę padėtį, dėl kurios Majoto teisės aktai su
Prancūzijos ir ES teisės aktais turi būti derinami palaipsniui,
o daugiau socialinių teisių suteikiama progresyviai, siekiant
išvengti ekonominės pusiausvyros sutrikimo saloje, kuris gali kilti
dėl ne progresyviai daugėjančių socialinių teisių,
ir užtikrinti, kad vienodas požiūris konkrečiu vaiko priežiūros
atostogų klausimu būtų taikomas palaipsniui.
Remiantis tuo, kas išdėstyta pirmiau,
siūloma iš dalies pakeisti 2010 m. kovo 8 d. Tarybos direktyvą
2010/18/ES ir leisti Prancūzijai iki 2018 m. gruodžio 31 d. atidėti
direktyvos įgyvendinimą Majote.
2013/0189 (NLE)
Pasiūlymas
TARYBOS SPRENDIMAS
kuriuo dėl Majoto statuso pakeitimo iš
dalies keičiama Tarybos direktyva 2010/18/ES
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo, ypač į jos 155 straipsnio 2 dalį,
atsižvelgdama į Europos Komisijos
pasiūlymą,
kadangi:
(1)       Sprendimu 2012/419/ES[1] Europos Vadovų Taryba
nusprendė nuo 2014 m. sausio 1 d. pakeisti Majoto statusą
Europos Sąjungos atžvilgiu. Todėl nuo tos dienos Majotas nebebus
užjūrio teritorija, bet taps atokiausiu regionu, kaip apibrėžta SESV
349 straipsnyje ir 355 straipsnio 1 dalyje. Nuo tos datos Majotui bus taikoma
Sąjungos teisė. Dėl ypatingos Majoto padėties tikslinga
nustatyti tam tikras konkrečias priemones;
(2)       atsižvelgiant į
ypatingą Majoto ekonominę ir socialinę padėtį,
ypač į tai, kad darbo rinka jame yra mažai išplėtota, o užimtumo
lygis žemas, tikslinga atidėti 2010 m. kovo 8 d. Direktyvos
2010/18/ES, įgyvendinančios patikslintą BUSINESSEUROPE, UEAPME,
CEEP ir ETUC sudarytą Bendrąjį susitarimą dėl vaiko
priežiūros atostogų, ir panaikinančios Direktyvą 96/34/EB[2], įgyvendinimą,
siekiant užtikrinti, kad vienodas požiūris konkrečiu vaiko
priežiūros atostogų klausimu būtų taikomas palaipsniui, ir
siekiant nesutrikdyti salos ekonomikos vystymosi, taip pagerinant šią
ypatingą padėtį;
(3)       todėl Direktyva
2010/18/ES turėtų būti atitinkamai iš dalies pakeista,
PRIĖMĖ
ŠĮ SPRENDIMĄ:
1 straipsnis
Direktyvos 2010/18/ES 3 straipsnio 2 dalis
papildoma šia pastraipa:
„Prancūzijos užjūrio departamentui
Majotui papildomas pirmoje pastraipoje nurodytas laikotarpis pratęsiamas
iki 2018 m. gruodžio 31 d.“
2 straipsnis
Šis sprendimas
skirtas Prancūzijos Respublikai.
Priimta Briuselyje
                                                                       Tarybos
vardu
                                                                       Pirmininkas
[1]               OJ L 204, 2012 7 31, p. 131.
[2]               OL L 68, 2010 3 18, p. 13.


title: Pasiūlymas Tarybos sprendimas leidžiantis kai kurioms valstybėms narėms taikyti sumažintą PVM tarifą kai kurioms darbui imlioms paslaugoms laikantis direktyvos 77/388/EEB 28 straipsnio 6 dalyje nustatytos tvarkos

text:
Svarbus teisinis pranešimas

|

52006PC0410

Pasiūlymas Tarybos sprendimas leidžiantis kai kurioms valstybėms narėms taikyti sumažintą PVM tarifą kai kurioms darbui imlioms paslaugoms laikantis Direktyvos 77/388/EEB 28 straipsnio 6 dalyje nustatytos tvarkos  /* KOM/2006/0410 galutinis */

	[pic] | EUROPOS BENDRIJŲ KOMISIJA |Briuselis, 24.7.2006KOM(2006) 410 galutinisPasiūlymasTARYBOS SPRENDIMASleidžiantis kai kurioms valstybėms narėms taikyti sumažintą PVM tarifą kai kurioms darbui imlioms paslaugoms laikantis Direktyvos 77/388/EEB 28 straipsnio 6 dalyje nustatytos tvarkos(pateikta Komisijos)AIŠKINAMASIS MEMORANDUMASPASIūLYMO APLINKYBėS |110 | Pasiūlymo pagrindas ir tikslai Šiuo sprendimo pasiūlymu siekiama įgyvendinti 2006 m. vasario 14 d. priimtos Direktyvos 2006/18/EB (OL L 51, 2006 02 22, p. 12) nuostatas, kuriomis, be kita ko, sumažintų tarifų taikymo darbui imlioms paslaugoms eksperimentas pratęsiamas iki 2010 m. gruodžio 31 d., ir kuriomis visoms valstybėms narėms sudarytos vienodos sąlygos dalyvauti šiame eksperimente. |120 | Bendrosios aplinkybės 1. 2006 m. vasario 14 d. Taryba priėmė Direktyvą 2006/18/EB, iš dalies keičiančią Direktyvos 77/388/EEB nuostatas dėl lengvatinių pridėtinės vertės mokesčio tarifų, visų pirma jo 28 straipsnio 6 dalį. 6 dalies nuostatos buvo pridėtos 1999 m. spalio 22 d. Tarybos direktyva 1999/85/EB (OL L 277, 1999 10 28, p. 34) ir iš pradžių taikytos iki 2002 m. gruodžio 31 d. 2002 m. gruodžio 3 d. Direktyva 2002/92/EB (OL L 331, 2002 12 07, p. 27) jų taikymas pratęstas iki 2003 m. gruodžio 31 d., o 2004 m. vasario 10 d. Direktyva 2004/15/EB (OL L 52, 2004 02 21) – iki 2005 m. gruodžio 31 d. Tam, kad būtų galima teisingiau įvertinti sumažintų tarifų poveikį, Tarybos nuomone, Komisija turėtų parengti vertinimo ataskaitą dėl sumažintų tarifų, taikomų vietoje teikiamoms paslaugoms, poveikio, ypač darbo vietų kūrimui, ekonomikos augimui ir tinkamam vidaus rinkos veikimui. 2. Kol nėra šio vertinimo rezultatų, Direktyva 2006/18/EB siekiama, be kita ko, pratęsti sumažintų tarifų taikymo darbui imlioms paslaugoms eksperimentą iki 2010 m. gruodžio 31 d. Be to, joje numatyta sudaryti visoms valstybėms narėms vienodas sąlygas dalyvauti šiame eksperimente. 3. 2000 m. vasario 28 d. Sprendimu 2000/185/EB (OL L 59, 2000 03 04, p. 10) kai kurioms valstybėms narėms leidžiama iki 2002 m. gruodžio 31 d. taikyti sumažintą tarifą darbui imlioms paslaugoms, kurios tiksliai nurodytos tame pačiame sprendime. Sprendimo 2000/185/EB galiojimas Sprendimu 2002/954/EB (OL L 331, 2002 12 07, p. 28) pratęstas iki 2003 m. gruodžio 31 d., o Sprendimu 2004/161/EB (OL L 52, 2004 02 21, p. 62) – iki 2005 m. gruodžio 31 d. Šioms valstybėms narėms nereikia pateikti naujo prašymo, nebent jos norėtų pakeisti sektorių, kuriems jos nori taikyti sumažintą tarifą, sąrašą. Siekiant teisinio aiškumo ir siekiant turėti vienintelį teisės aktą visoms valstybėms narėms, dalyvaujančioms sumažintų tarifų taikymo kai kurioms darbui imlioms paslaugoms eksperimente, visos šioms valstybėms narėms skirtos nuostatos pateiktos šiame sprendimo pasiūlyme. Šios valstybės narės yra Belgija, Ispanija, Prancūzija, Italija, Liuksemburgas, Nyderlandai, Portugalija ir Jungtinė Karalystė. 4. Valstybės narės, norinčios pirmą kartą pasinaudoti Direktyvos 77/388/EEB 28 straipsnio 6 dalyje numatyta galimybe, ir valstybės narės, norinčios iš dalies pakeisti paslaugų, kurioms jos anksčiau taikė šią nuostatą, sąrašą, turėjo iki 2006 m. kovo 31 d. pateikti Komisijai prašymą ir vertinimui reikalingą informaciją. Toks išankstinis Komisijos vertinimas nėra būtinas, jei valstybės narės anksčiau yra pasinaudojusios leidimu ir pateikusios Komisijai pranešimą šiuo klausimu. 5. Visos valstybės narės, norinčios taikyti tokią priemonę, apie tai iki 2006 m. kovo 31 d. praneša Komisijai, laikydamosi Direktyvos 2006/18/EB 1 straipsnio 2 dalyje nustatytos tvarkos ir sąlygų. 6. Valstybės narės, pateikusios prašymą laikydamosi šios tvarkos ir šių sąlygų, visų pirma pateikusios vertinimui reikalingą informaciją, yra šios: Čekija, Kipras, Latvija, Vengrija, Malta, Lenkija, Slovėnija ir Suomija. Be to, Graikija pateikė naują prašymą, kuriuo siekiama išplėsti ankstesnio jos prašymo taikymo sritį. KOMISIJOS VERTINIMAS Komisijos nuomone, visi prašymai buvo pateikti laikantis Direktyvos 2006/18/EB 1 straipsnyje nustatytos tvarkos ir sąlygų. Be to, gauti keturi prašymai leisti išimties tvarka taikyti sumažintą tarifą paslaugoms, priklausančioms trims K priedo kategorijoms. Kiekvienu iš šių keturių atvejų, Komisijos nuomone, tarifo sumažinimas trečiajam iš pasirinktų sektorių turės labai nedidelį ekonominį poveikį. Taigi Komisija linkusi siūlyti leisti šioms keturioms valstybėms narėms taikyti sumažintą PVM tarifą jų minėtiems sektoriams. |130 | Pasiūlymo srityje taikomos nuostatos Direktyvos 77/388/EEB 28 straipsnio 6 dalis, susijusi su sumažintais PVM tarifais, taikomais kai kurioms darbui imlioms paslaugoms, su paskutiniais pakeitimais, padarytais Direktyva 2006/18/EB. |140 | Derėjimas su kitomis Sąjungos politikos sritimis ir tikslais Direktyva 1999/85/EB priklausė Europos Sąjungos užimtumo politikos sričiai, ja buvo siekiama visų pirma skatinti darbo vietų kūrimą ir sumažinti nedeklaruojamo darbo mastą. Nedarbo problema jau buvo tokia didelė, kad toms valstybėms narėms, kurios norėjo tai daryti, reikėjo leisti išbandyti, kaip veikia ir kokį poveikį darbo vietų kūrimui turi PVM tarifo sumažinimas H priede neišvardytoms darbui imlioms paslaugoms. Tačiau toks tikslingo tarifo sumažinimo įvedimas galėjo turėti neigiamos įtakos sklandžiam vidaus rinkos veikimui ir mokesčių neutralumui, todėl reikėjo imtis eksperimentinio pobūdžio priemonės, kurią taikyti valstybėms narėms būtų neprivaloma. Be to, reikėjo nustatyti specialią leidimų taikyti tokią priemonę suteikimo tvarką ir griežtai apriboti priemonės taikymo sritį, siekiant užtikrinti, kad priemonę būtų galima tikrinti ir riboti. Tai yra Direktyvos 2006/18/EB, kuria trečią kartą pratęstas šis eksperimentas, ir šio sprendimo pasiūlymo pagrindas. |KONSULTACIJOS SU SUINTERESUOTOSIOMIS šALIMIS IR POVEIKIO VERTINIMAS |Konsultacijos su suinteresuotosiomis šalimis |219 | Direktyva 2006/18/EB – tai derybų Taryboje dėl Komisijos pasiūlymo COM (2003) 397 galutinis dėl sumažinto PVM tarifo persvarstymo pasekmė. Šiuo sprendimo pasiūlymu įgyvendinama ši direktyva. Todėl nebuvo naujų konsultacijų su suinteresuotosiomis šalimis. |Tiriamųjų duomenų rinkimas ir naudojimas |229 | Nepriklausomo tyrimo neprireikė. |230 | Poveikio vertinimas Sprendimo pasiūlymu nustatomos 2006 m. vasario 14 d. Direktyvos 2006/18/EB, kurioje, be kita ko, numatyta pratęsti esamos priemonės taikymą, įgyvendinimo nuostatos. Kad būtų galima teisingau įvertinti sumažintų tarifų poveikį, šioje direktyvoje nustatyta, kad Komisija, remdamasi tyrimu, kurį atliko nepriklausoma ekonomikos ekspertų grupė, iki 2007 m. birželio 30 d. turi parengti vertinimo ataskaitą dėl lengvatinių (sumažintų) tarifų, taikomų vietoje teikiamoms paslaugoms, poveikio, visų pirma poveikio darbo vietų kūrimui, ekonomikos augimui ir tinkamam vidaus rinkos veikimui. Taigi šiuo etapu nėra pagrindo nagrinėti kitas galimybes. |TEISINIAI PASIūLYMO ASPEKTAI |305 | Siūlomų veiksmų santrauka Vadovaujantis Direktyvos 77/388/EEB 28 straipsnio 6 dalimi leisti prašymą pateikusioms valstybėms narėms taikyti sumažintus PVM tarifus kai kurioms darbui imlioms paslaugoms. |310 | Teisinis pagrindas Direktyvos 77/388/EEB su pakeitimais, padarytais 2006 m. vasario 14 d. Direktyva 2006/18/EB, 28 straipsnio 6 dalis. |329 | Subsidiarumo principas Pasiūlymas priklauso išimtinei Bendrijos kompetencijai. Todėl subsidiarumo principas netaikomas. |Proporcingumo principas Pasiūlymas atitinka proporcingumo principą dėl toliau nurodytos (-tų) priežasties (-čių). |331 | Tai sprendimas dėl leidimo taikyti sumažintą tarifą kai kurioms darbui imlioms paslaugoms, kuris suteikiamas pateikusioms specialų prašymą valstybėms narėms. Jis nėra privalomas. |332 | Atsižvelgiant į ribotą šiame sprendime nustatytos leidžiančios nukrypti nuostatos taikymo sritį, speciali priemonė yra proporcinga siekiamam tikslui. Ji netaps finansine našta Bendrijai. Nors sumažėjus PVM tarifams valstybės narės gali gauti mažiau pajamų, pateikusios prašymus valstybės narės tikisi, kad šis nuostolis bus kompensuotas, kai šios priemonės dėka bus veiksmingiau kuriamos darbo vietos ir kovojama su šešėline ekonomika. Ekonominių operacijų vykdytojams PVM nėra finansinė našta, o piliečiams PVM sumažėjimas turėtų būti naudingas, kadangi jis paveiks galutinę kainą. |Pasirinkta priemonė |341 | Siūloma priemonė – sprendimas. |342 | Kitos priemonės nebūtų tinkamos dėl toliau išvardytų priežasčių. Pagal Tarybos direktyvos 77/388/EEB dėl valstybių narių apyvartos mokesčių įstatymų derinimo 28 straipsnio 6 dalį nukrypti nuo bendrųjų PVM taisyklių gali leisti tik Taryba, remdamasi Komisijos pasiūlymu, vieningai balsuodama. Tarybos sprendimas yra vienintelė tinkama priemonė. |POVEIKIS BIUDžETUI |409 | Pasiūlymas neturi poveikio Bendrijos biudžetui. |PAPILDOMA INFORMACIJA |Persvarstymo, pakeitimo, laikino galiojimo sąlyga |533 | Pagal Direktyvą 2006/18/EB į šį pasiūlymą įtraukta laikino galiojimo sąlyga ir nustatyta, kad priemonės baigs galioti 2010 12 31. |570 | Išsamus pasiūlymo skyrių ar straipsnių aiškinimas 1 skyrius 1 straipsnis 1 straipsnyje nustatyta, kad valstybės narės, kurioms 2000 m. vasario 28 d. Sprendimu 2000/185/EB suteiktas leidimas taikyti sumažintą tarifą kai kurioms darbui imlioms paslaugoms laikantis Direktyvos 77/388/EEB 28 straipsnio 6 dalyje nustatytos tvarkos, gali toliau jį taikyti iki 2010 m. gruodžio 31 d. 2–9 straipsniai Remiantis Direktyvos 77/388/EEB 28 straipsnio 6 dalimi, 2–9 straipsniais siekiama leisti juose minimoms valstybėms narėms taikyti sumažintus tarifus, numatytus 12 straipsnio 3 dalies a punkto trečiojoje pastraipoje, paslaugoms, dėl kurių jos pateikė prašymą laikydamosi nustatytos tvarkos, ir kurios nurodytos po jų pavadinimais. 2 skyrius 10 straipsnis 10 straipsnis skirtas valstybėms narėms, kurios norėtų pirmą kartą po 2005 m. gruodžio 31 d. taikyti sumažintą tarifą kai kurioms darbui imlioms paslaugoms, laikydamosi Direktyvos 77/388/EEB 28 straipsnio 6 dalies ketvirtojoje pastraipoje nustatytos tvarkos. 11-19 straipsniai 11–19 straipsniais siekiama, remiantis Direktyvos 77/388/EEB 28 straipsnio 6 dalies pirmąja ir ketvirtąja pastraipomis, leisti juose minimoms valstybėms narės taikyti sumažintus tarifus, numatytus 12 straipsnio 3 dalies a punkto trečiojoje pastraipoje, paslaugoms, dėl kurių jos pateikė prašymą laikydamosi nustatytos tvarkos, ir kurios nurodytos po jų pavadinimais. 3 skyrius 20 ir 21 straipsniai Šie straipsniai susiję su Direktyvos 77/388/EEB 28 straipsnio 6 dalies nuostatų taikymo trukme ir sprendimo adresatais. |1.  PasiūlymasTARYBOS SPRENDIMASleidžiantis kai kurioms valstybėms narėms taikyti sumažintą PVM tarifą kai kurioms darbui imlioms paslaugoms laikantis Direktyvos 77/388/EEB 28 straipsnio 6 dalyje nustatytos tvarkosEUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į 1977 m. gegužės 17 d. Šeštąją Tarybos direktyvą 77/388/EEB dėl valstybių narių apyvartos mokesčių įstatymų derinimo – Bendra pridėtinės vertės mokesčio sistema: vienodas vertinimo pagrindas[1], ypač į jos 28 straipsnio 6 dalį,atsižvelgdama į Komisijos pasiūlymą[2],kadangi:(1) Remiantis Direktyvos 77/388/EEB 28 straipsnio 6 dalimi, Taryba, remdamasi Komisijos pasiūlymu, vieningai balsuodama gali leisti valstybei narei, pateikusiai prašymą, laikantis šiame straipsnyje nustatytos tvarkos ir sąlygų, taikyti sumažintą PVM tarifą kai kurioms darbui imlioms paslaugoms.(2) Šios paslaugos turi atitikti Direktyvoje 77/388/EEB nustatytas sąlygas ir būti vienos iš tų, kurios įrašytos į tos pačios direktyvos K priedą.(3) Remiantis 2000 m. vasario 28 d. Tarybos sprendimu 2000/185/EB[3], Belgija, Ispanija, Prancūzija, Italija, Liuksemburgas, Nyderlandai, Portugalija ir Jungtinė Karalystė (tik Meno sala) galėjo iki 2005 m. gruodžio 31 d. taikyti sumažintą PVM tarifą darbui imlioms paslaugoms, dėl kurių jos buvo pateikusios prašymus.(4) Direktyvos 77/388/EEB 28 straipsnio 6 dalies nuostatos iš dalies pakeistos 2006 m. vasario 14 d. Tarybos direktyva 2006/18/EB[4], iš dalies keičiančia Direktyvos 77/388/EEB nuostatas, susijusias su sumažintu PVM tarifu, siekiant, pirma, pratęsti jų taikymo laikotarpį iki 2010 m. gruodžio 31 d. ir, antra, leisti valstybėms narėms, kurios norėtų pirmą kartą pasinaudoti joje numatyta galimybe, ir toms, kurios norėtų iš dalies pakeisti paslaugų, kurioms jos anksčiau taikė minėtas nuostatas, sąrašą, pateikti prašymą Komisijai.(5) Siekiant sudaryti galimybę toms valstybėms narėms, kurioms Sprendimu 2000/185/EB buvo leista taikyti sumažintą tarifą, toliau jį taikyti iki 2010 m. gruodžio 31 d., ir siekiant teisinio aiškumo, reikėtų įtraukti į šį pasiūlymą to sprendimo nuostatas, skirtas savo pradinio prašymo nepakeitusioms valstybėms narėms.(6) Remdamasi Direktyvos 77/388/EEB 28 straipsnio 6 dalies ketvirtąja pastraipa Graikija, kuriai Sprendimu 2000/185/EB buvo leista taikyti sumažintą tarifą dviems iš K priede išvardytų sektorių, pateikė naują prašymą, kuriuo siekiama išplėsti ankstesnio jos prašymo taikymo sritį. Taigi šiuo sprendimu Graikijai reikėtų suteikti naują leidimą taikyti sumažintą tarifą pagal naująjį jos prašymą.(7) Čekija, Kipras, Latvija, Vengrija, Malta, Lenkija, Slovėnija ir Suomija pateikė prašymus taikyti sumažintus PVM tarifus kai kurioms darbui imlioms paslaugoms laikydamosi Direktyvos 77/388/EEB 28 straipsnio 6 dalies ketvirtojoje pastraipoje nustatytos tvarkos ir sąlygų.(8) Trys iš šių valstybių narių, būtent Čekija, Vengrija ir Lenkija, kaip ir Graikija, pateikė prašymus leisti išimties tvarka taikyti sumažintą tarifą paslaugoms, priklausančioms trims iš K priede išvardytų kategorijų. Kiekvienu iš šių keturių atvejų tarifo sumažinimas trečiajam iš pasirinktų sektorių turės labai nedidelį ekonominį poveikį.(9) Siekiant užtikrinti Sprendime 2000/185/EB su paskutiniais pakeitimais, padarytais Sprendimu 2004/161/EB, nustatyto sumažintų tarifų taikymo laikotarpio tęstinumą, šis sprendimas turėtų būti taikomas nuo 2006 m. sausio 1 d.(10) Šis sprendimas neturės poveikio Europos Bendrijų nuosaviesiems ištekliams, gaunamiems iš PVM,PRIĖMĖ ŠĮ SPRENDIMĄ:1 SK YRIUS1 straipsnisRemiantis Direktyvos 77/388/EEB 28 straipsnio 6 dalies pirmąja pastraipa, 2–9 straipsniuose nurodytoms valstybėms narėms leidžiama nuo 2006 m. sausio 1 d. iki 2010 m. gruodžio 31 d. taikyti tuose straipsniuose nurodytoms paslaugoms sumažintus tarifus, numatytus 12 straipsnio 3 dalies a punkto trečiojoje pastraipoje.2 straipsnisBelgijai leidžiama taikyti sumažintus tarifus šioms dviems paslaugoms, nurodytoms Direktyvos 77/388/EEB K priedo 1 ir 2 punktuose:2.  smulkios dviračių, batų ir odos gaminių, drabužių ir buitinės tekstilės gaminių (įskaitant jų taisymą ir perdirbimą) taisymo paslaugos;3.  senesnio nei penkerių metų privataus būsto renovacija ir remontas, išskyrus medžiagas, kurios sudaro ženklią tiekiamos vertės dalį.3 straipsnisIspanijai leidžiama taikyti sumažintus tarifus šioms dviems paslaugoms, nurodytoms Direktyvos 77/388/EEB K priedo 2 ir 5 punktuose:4.  Mūrijimo darbai, skirti privataus būsto renovacijai ir remontui, išskyrus medžiagas, kurios sudaro ženklią tiekiamos vertės dalį;5.  kirpėjų teikiamos paslaugos.4 straipsnisPrancūzijai leidžiama taikyti sumažintus tarifus šioms trims paslaugoms, nurodytoms Direktyvos 77/388/EEB K priedo 2, 3 ir 4 punktuose:6.  privataus būsto, baigto statyti prieš daugiau nei dvejus metus, renovacija ir remontas, išskyrus medžiagas, kurios sudaro ženklią tiekiamos vertės dalį;7.  priežiūros paslaugos ateinant į namus;8.  langų valymas bei privataus būsto patalpų valymas.5 straipsnisItalijai leidžiama taikyti sumažintus tarifus šioms dviems paslaugoms, nurodytoms Direktyvos 77/388/EEB K priedo 2 ir 4 punktuose:9.  privataus būsto renovacija ir remontas, išskyrus medžiagas, kurios sudaro ženklią tiekiamos vertės dalį;10.  priežiūros paslaugos ateinant į namus.6 straipsnisLiuksemburgui leidžiama taikyti sumažintus tarifus šioms trims paslaugoms, nurodytoms Direktyvos 77/388/EEB K priedo 1, 3 ir 5 punktuose:11.  smulkios dviračių, batų ir odos gaminių, drabužių ir buitinės tekstilės gaminių (įskaitant jų taisymą ir perdirbimą) taisymo paslaugos;12.  kirpėjų teikiamos paslaugos;13.  langų valymas bei privataus būsto patalpų valymas.7 straipsnisNyderlandams leidžiama taikyti sumažintus tarifus šioms trims paslaugoms, nurodytoms Direktyvos 77/388/EEB K priedo 1, 2 ir 5 punktuose:14.  smulkios dviračių, batų ir odos gaminių, drabužių ir buitinės tekstilės gaminių (įskaitant jų taisymą ir perdirbimą) taisymo paslaugos;15.  kirpėjų teikiamos paslaugos;16.  dažymo ir tinkavimo darbai, skirti senesnio nei penkiolikos metų privataus būsto renovacijai ir remontui, išskyrus medžiagas, kurios sudaro ženklią tiekiamos vertės dalį.8 straipsnisPortugalijai leidžiama taikyti sumažintus tarifus šioms dviems paslaugoms, nurodytoms Direktyvos 77/388/EEB K priedo 2 ir 4 punktuose:17.  privataus būsto renovacija ir remontas, išskyrus medžiagas, kurios sudaro ženklią tiekiamos vertės dalį;18.  priežiūros paslaugos ateinant į namus.9 straipsnisJungtinei Karalystei leidžiama taikyti sumažintus tarifus Direktyvos 77/388/EEB K priedo 2 dalyje nurodytoms privataus būsto renovacijos ir remonto paslaugoms, išskyrus medžiagas, kurios sudaro ženklią tiekiamos vertės dalį, tačiau juos taikyti leidžiama tik Meno saloje.2 SK YRIUS10 straipsnisRemiantis Direktyvos 77/388/EEB 28 straipsnio 6 dalies pirmąja ir ketvirtąja pastraipomis, 11–19 straipsniuose nurodytoms valstybėms narėms leidžiama nuo 2006 m. sausio 1 d. iki 2010 m. gruodžio 31 d. taikyti tuose straipsniuose nurodytoms paslaugoms sumažintus tarifus, numatytus 12 straipsnio 3 dalies a punkto trečiojoje pastraipoje.11 straipsnisČekijai leidžiama taikyti sumažintus tarifus šioms trims paslaugoms, nurodytoms Direktyvos 77/388/EEB K priedo 2, 3 ir 4 dalyse:19.  privataus būsto renovacija ir remontas, išskyrus medžiagas, kurios sudaro ženklią tiekiamos vertės dalį;20.  langų valymas bei privataus būsto patalpų valymas;21.  priežiūros paslaugos ateinant į namus.12 straipsnisGraikijai leidžiama taikyti sumažintus tarifus šioms trims paslaugoms, nurodytoms Direktyvos 77/388/EEB K priedo 1, 2 ir 4 punktuose:22.  smulkios taisymo paslaugos: dviračių; batų ir odos gaminių, drabužių ir buitinės tekstilės gaminių (įskaitant jų taisymą ir perdirbimą);23.  seniai pastatyto privataus būsto renovacija ir remontas, išskyrus medžiagas, kurios sudaro ženklią tiekiamos vertės dalį;24.  priežiūros paslaugos ateinant į namus.13 straipsnisKiprui leidžiama taikyti sumažintus tarifus šioms dviems paslaugoms, nurodytoms Direktyvos 77/388/EEB K priedo 2 ir 5 punktuose:25.  privataus būsto renovacija ir remontas, išskyrus medžiagas, kurios sudaro ženklią tiekiamos vertės dalį;26.  kirpėjų teikiamos paslaugos.14 straipsnisLatvijai leidžiama taikyti sumažintus tarifus šioms dviems paslaugoms, nurodytoms Direktyvos 77/388/EEB K priedo 2 ir 5 punktuose:27.  privataus būsto renovacija ir remontas, išskyrus medžiagas, kurios sudaro ženklią tiekiamos vertės dalį;28.  kirpėjų teikiamos paslaugos.15 straipsnisVengrijai leidžiama taikyti sumažintus tarifus šioms trims paslaugoms, nurodytoms Direktyvos 77/388/EEB K priedo 1, 2 ir 4 punktuose:29.  smulkios taisymo paslaugos: dviračių, batų ir odos gaminių, drabužių ir buitinės tekstilės gaminių (įskaitant jų taisymą ir perdirbimą);30.  privataus būsto renovacija ir remontas, išskyrus medžiagas, kurios sudaro ženklią tiekiamos vertės dalį;31.  priežiūros paslaugos ateinant į namus.16 straipsnisMaltai leidžiama taikyti sumažintus tarifus šioms dviems paslaugoms, nurodytoms Direktyvos 77/388/EEB K priedo 1 ir 4 punktuose:32.  smulkios taisymo paslaugos: dviračių, batų ir odos gaminių, drabužių ir buitinės tekstilės gaminių (įskaitant jų taisymą ir perdirbimą);33.  priežiūros paslaugos ateinant į namus.17 straipsnisLenkijai leidžiama taikyti sumažintus tarifus šioms trims paslaugoms, nurodytoms Direktyvos 77/388/EEB K priedo 1, 2 ir 5 punktuose:34.  smulkios taisymo paslaugos: dviračių, batų ir odos gaminių, drabužių ir buitinės tekstilės gaminių (įskaitant jų taisymą ir perdirbimą);35.  privataus būsto renovacija ir remontas, išskyrus medžiagas, kurios sudaro ženklią tiekiamos vertės dalį;36.  kirpėjų teikiamos paslaugos.18 straipsnisSlovėnijai leidžiama taikyti sumažintus tarifus Direktyvos 77/388/EEB K priedo 2 punkte nurodytam privataus būsto renovacijos ir remonto paslaugų sektoriui, išskyrus medžiagas, kurios sudaro ženklią tiekiamos vertės dalį.19 straipsnisSuomijai leidžiama taikyti sumažintus tarifus šioms dviems paslaugoms, nurodytoms Direktyvos 77/388/EEB K priedo 1 ir 5 punktuose:37.  smulkios dviračių, batų ir odos gaminių, drabužių ir buitinės tekstilės gaminių (įskaitant jų taisymą ir perdirbimą) taisymo paslaugos;38.  kirpėjų teikiamos paslaugos.3 SK YRIUS20 straipsnisŠis sprendimas taikomas nuo 2006 m. sausio 1 d. iki 2010 m. gruodžio 31 d.21 straipsnisŠis sprendimas skirtas Belgijos Karalystei, Čekijos Respublikai, Graikijos Respublikai, Ispanijos Karalystei, Prancūzijos Respublikai, Italijos Respublikai, Kipro Respublikai, Latvijos Respublikai, Liuksemburgo Didžiajai Hercogystei, Vengrijos Respublikai, Maltos Respublikai, Nyderlandų Karalystei, Lenkijos Respublikai, Portugalijos Respublikai, Slovėnijos Respublikai, Suomijos Respublikai, Jungtinei Didžiosios Britanijos ir Šiaurės Airijos Karalystei.Priimta Briuselyje, […]Tarybos varduPirmininkas [1] OL L 145, 1977 6 13, p.1. Direktyva su paskutiniais pakeitimais, padarytais Direktyva [...].[2] OL C […], […], p. […].[3] OL L 59, 2003 3 4, p. 10. Sprendimas su paskutiniais pakeitimais, padarytais Sprendimu 2004/161/EB (OL L 52, 2004 2 21, p. 62).[4] OL L 51, 2006 2 22, p. 12.